**ΕΝΟΤΗΤΑ 17**

**ΤΟ ΚΑΛΟΚΑΙΡΙ**

**ΜΑΘΗΜΑ 2**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** Καλοκαίρι 2  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να ανταποκρίνονται σε απλές οδηγίες. * Να κατανοούν το νόημα απλών τραγουδιών τα οποία συνοδεύονται με εποπτικά μέσα και κινήσεις. * Να τραγουδούν τραγούδια και ρυθμικά ποιηματάκια στην ελληνική γλώσσα. * Να κατανοούν το κεντρικό νόημα αυθεντικών παραδοσιακών ή/και μοντέρνων τραγουδιών.   Δείκτες επάρκειας:   * Τραγούδι το καλοκαίρι ήρθε ξανά <https://www.youtube.com/watch?v=gAx0SmButMo> * Συσχετισμός ρήματος με αντικείμενο   Επαναφερόμενο λεξιλόγιο:   * δασκάλα, σχολείο, θρανίο, παγωτό, γεια, μου αρέσει, καλοκαίρι, ήλιος, ζέστη, θάλασσα, πάρκο * Λεξιλόγιο τάξης * ρήματα: παίζω, χαιρετώ, κολυμπώ, τρώω | | | |
| **Εισαγωγή (15 λεπτά):**  Επαναφορά των ρουτινών της τάξης:  - Χαιρετισμοί (Καλησπέρα), Τι κάνετε;  **Τραγούδι:**  *«Ήρθα πάλι στο σχολείο,*  *ήρθα πάλι στο σχολείο το ελληνικό παιδιά.*  *Ήρθα πάλι στο σχολείο, για να παίξω*  *και να μάθω να μιλάω ελληνικά».*  - Ρουτίνα παρουσιολογίου  -Ρουτίνα ημερολογίου ( μέρα, εποχή, μήνας, καιρός) | -Παρουσιολόγιο  -ημερολόγιο  Κάθονται κυκλικά στην ολομέλεια. |  | **Ε** |
| **Αφόρμηση -επαναφορά θέματος - Πρόκληση ενδιαφέροντος και περιέργειας (10 λεπτά):**  Τα παιδιά ακούνε το τραγούδι και ο/η εκπαιδευτικός τα παροτρύνει να συμμετέχουν τραγουδώντας και με κινήσεις.  Ξανακούνε το τραγούδι και αυτή τη φορά ο/η εκπαιδευτικός το σταματά σε διάφορα σημεία. Τα παιδιά καλούνται να θυμηθούν τη συνέχεια του τραγουδιού.  Ο/Η εκπαιδευτικός τραγουδά και τα παιδιά θα πρέπει να κάνουν τις ανάλογες κινήσεις. | * Το τραγούδι   <https://www.youtube.com/watch?v=gAx0SmButMo>  Τα παιδιά κινούνται σε όλο το χώρο | Η/Ο εκπαιδευτικός ελέγχει εάν οι μαθητές μπορούν να τραγουδούν κι αν καταλαβαίνουν το νόημα( μέσα από τις κινήσεις που κάνουν). | **Ε** |
| **Δραστηριότητα 1 (5 λεπτά):**  Ο/Η εκπαιδευτικός ρίχνει ένα μπαλόνι ψηλά. Τα παιδιά πρέπει να το κρατήσουν στον αέρα. Για να δικαιούνται όμως να το χτυπήσουν θα πρέπει να πούνε μια από τις λέξεις που έχουν διδαχτεί στο προηγούμενο μάθημα (θάλασσα, ζέστη, ήλιος, παγωτό, πάρκο, καλοκαίρι). | * μπαλόνι   Τα παιδιά κινούνται σε όλο τον χώρο. | Η/Ο εκπαιδευτικός ελέγχει εάν οι μαθητές μπορούν να ανακαλέσουν το λεξιλόγιο που έχουν διδαχτεί κι αν το προφέρουν σωστά. | Ε |
| **Δραστηριότητα 2 (10 λεπτά):**  Ο/Η εκπαιδευτικός δείχνει μια φορά τις κάρτες και όλοι μαζί τις ονομάζουν.  Ακολούθως, τις ανακατεύει και προκαλεί τα παιδιά να παίξουν ένα παιχνίδι. Ο/Η εκπαιδευτικός χωρίς να βλέπει τις κάρτες προσπαθεί να μαντέψει τη λέξη και τα παιδιά ανάλογα τον/την επιβεβαιώνουν ή διορθώνουν. | * Κάρτες με παγωτό, σχολείο, θάλασσα, πάρκο, ήλιο, κολυμπώ, παίζω, τρώω, χαιρετώ.   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να ανακαλέσουν το λεξιλόγιο που έχουν διδαχτεί κι αν το προφέρουν σωστά. | Ε |
| **Δραστηριότητα 3 (15 λεπτά):**  Ο/Η εκπαιδευτικός χωρίζει τις κάρτες σε δύο στήλες. Στη μια στήλη βάζει τα ρήματα και στην άλλη τα αντικείμενα (εκτός από τον ήλιο). Στη συνέχεια, ζητά από τα παιδιά να ζευγαρώσουν τις εικόνες όπως εκείνα θέλουν. Ο/Η εκπαιδευτικός δέχεται όλες τις απαντήσεις και τις δοκιμάζουν όλες. | * Κάρτες με ρήματα * Κάρτες με αντικείμενα * Πίνακας * Μαρκαδόρος   Οι μαθητές εργάζονται στην ολομέλεια. | Ο/Η εκπαιδευτικός αξιολογεί αν τα παιδιά μπορούν να ανακαλέσουν προηγούμενες γνώσεις και να συσχετίσουν το ρήμα με το αντικείμενο. | Ε |
| **Δραστηριότητα 4 (10 λεπτά):**  Στη δραστηριότητα αυτή η/ο εκπαιδευτικός μοιράζει σε κάθε παιδί από ένα φάκελο με κάρτες. Το ένα παιδί κρατά τις κάρτες με τα ρήματα και το παιδί απέναντι του τα αντικείμενα. Το πρώτο παιδί βγάζει μια κάρτα (π.χ. θάλασσα) και την ονομάζει. Το δεύτερο παιδί πρέπει να βρει το ανάλογο ρήμα, να το δείξει και να το ονομάσει (πχ. κολυμπώ). Τα παιδιά αλλάζουν φακέλους και επαναλαμβάνουν το παιχνίδι. | * Φάκελοι με κάρτες λεξιλογίου (Το ένα παιδί κρατά τα ρήματα και το άλλο τα αντικείμενα).   Τα παιδιά δουλεύουν σε ζευγάρια. | Η/Ο εκπαιδευτικός περνά από όλα τα ζευγάρια και τα βοηθά, ελέγχοντας την ορθότητα των απαντήσεων. | Ε |
| **Δραστηριότητα 5 (15 λεπτά):**  Η/Ο εκπαιδευτικός τοποθετεί τις καρτέλες με το λεξιλόγιο σε διάφορα μέρη της αίθουσας. Τα παιδιά κινούνται ελεύθερα στον χώρο. Η/Ο εκπαιδευτικός λέει μια λέξη και τα παιδιά θα πρέπει να βρουν και να ακουμπήσουν την αντίστοιχη καρτέλα.  Ακολούθως, ο/η εκπαιδευτικός αφήνει μόνο τις κάρτες με τα ρήματα αναρτημένες. Τα παιδιά χορεύουν το τραγούδι και ο/η εκπαιδευτικός φωνάζει μια λέξη (π.χ. θάλασσα). Τα παιδιά πρέπει να βρουν το ρήμα που ταιριάζει, να αγγίξουν την ανάλογη κάρτα και να πούνε τη λέξη (πχ. κολυμπώ). | * Κάρτες λεξιλογίου * Τραγούδι   Οι μαθητές κινούνται στον χώρο. | Η/Ο εκπαιδευτικός αξιολογεί εάν οι μαθητές είναι σε θέση να αντιστοιχίσουν τη λέξη με την κατάλληλη εικόνα. | Ε |
| **Δραστηριότητα 6 (10 λεπτά):**  Στη δραστηριότητα αυτή θα παίξουν το παιχνίδι Bingo. Ο/Η εκπαιδευτικός μοιράζει κάρτες σε όλα τα παιδιά με τυχαία σειρά. Νικητής ο μαθητής που θα κλείσει τρίλιζα πρώτος. | * κάρτες μπίνγκο   Οι μαθητές εργάζονται ατομικά. | Η/Ο εκπαιδευτικός ελέγχει εάν οι μαθητές κατανοούν το λεξιλόγιο . | Ε |
| **Δραστηριότητα 7 (10 λεπτά):**  Τα παιδιά ρίχνουν το ζάρι και αφού ονομάσουν τη λέξη θα πρέπει να μιμηθούν την κίνηση.  Το παιχνίδι θα αρχίσει να δυσκολεύει όταν ρίξουν το ζάρι αρκετά παιδιά. Τώρα θα πρέπει να ονομάσουν το ρήμα, να το μιμηθούν και να το συσχετίσουν με το ανάλογο αντικείμενο. | * Ζάρι με εικόνες των ρημάτων.   Η δραστηριότητα διεξάγεται στην ολομέλεια, αλλά ο κάθε μαθητής δουλεύει ατομικά. | Η/Ο εκπαιδευτικός αξιολογεί εάν οι μαθητές είναι σε θέση να κατανοήσουν το λεξιλόγιο και να αντιστοιχίσουν τη λέξη με την κατάλληλη εικόνα. | Ε |
| **Δραστηριότητα 8 ( 5 λεπτά):**  Τα παιδιά ακούνε για μια ακόμη φορά το τραγούδι.  Το τραγουδάνε μαζί με τον/την εκπαιδευτικό. Σε διάφορα σημεία του τραγουδιού ο/η εκπαιδευτικός σταματά και τα παιδιά θα πρέπει να συμπληρώνουν τον στίχο. | * Τραγούδι * Υπολογιστής, ηχεία * CD player   Τα παιδιά εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να τραγουδούν σωστά το τραγούδι . | Ε |
| **Κλείσιμο (15 λεπτά):**  Τα παιδιά εικονογραφούν το τραγούδι.  Ρουτίνα αποχαιρετισμού: «Ε περάσαμε όμορφα και τούτη τη φορά.  Γεια χαρά σας, ως την άλλη τη φορά.» | * Χρωματιστά μολύβια * Χαρτί Α4 (ένα σε κάθε μαθητή)   Οι μαθητές εργάζονται ατομικά. | Ο/Η εκπαιδευτικός περνά από όλα τα παιδιά και τα ρωτά τι ζωγραφίζουν. Καλό θα ήταν να καταγράφει τι λένε τα παιδιά. | Ε |

* Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.